CELEX: 32010R0675
Language: sk
Date: 2010-07-28 00:00:00
Title: Nariadenie Komisie (EÚ) č. 675/2010 z  28. júla 2010 , ktorým sa do Registra zaručených tradičných špecialít zapisuje názov [Traditionally Farmed Gloucestershire Old Spots Pork (ZTŠ)]

29.7.2010   
            
            
               SK
            
            
               Úradný vestník Európskej únie
            
            
               L 197/1
            
         NARIADENIE KOMISIE (EÚ) č. 675/2010
   z 28. júla 2010,
   ktorým sa do Registra zaručených tradičných špecialít zapisuje názov [Traditionally Farmed Gloucestershire Old Spots Pork (ZTŠ)]
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na nariadenie Rady (ES) č. 509/2006 z 20. marca 2006 o zaručených tradičných špecialitách z poľnohospodárskych výrobkov a potravín (1), a najmä na jeho článok 9 ods. 4 prvý pododsek,
   keďže:
   
               (1)
            
            
               V súlade s článkom 8 ods. 2 prvým pododsekom nariadenia (ES) č. 509/2006 a na základe článku 19 ods. 3 daného nariadenia bola žiadosť o zápis názvu „Traditionally Farmed Gloucestershire Old Spots Pork“ do registra, ktorú predložilo Spojené kráľovstvo, uverejnená v Úradnom vestníku Európskej únie
                   (2).
            
         
               (2)
            
            
               Keďže Komisii nebola oznámená žiadna námietka v zmysle článku 9 nariadenia (ES) č. 509/2006, tento názov sa musí zapísať do registra.
            
         
               (3)
            
            
               Okrem toho sa žiadosťou požiadalo aj o ochranu uvedenú v článku 13 ods. 2 nariadenia (ES) č. 509/2006. Názvu „Traditionally Farmed Gloucestershire Old Spots Pork“ by sa táto ochrana mala udeliť vzhľadom na to, že neboli vznesené žiadne námietky a nebolo možné preukázať, že by sa tento názov používal na podobné poľnohospodárske výrobky alebo potraviny zákonným a všeobecne známym spôsobom s významným hospodárskym výsledkom,
            
         PRIJALA TOTO NARIADENIE:
   Článok 1
   Názov uvedený v prílohe k tomuto nariadeniu sa zapisuje do registra.
   Uplatňuje sa ochrana uvedená v článku 13 ods. 2 nariadenia (ES) č. 509/2006.
   Článok 2
   Toto nariadenie nadobúda účinnosť dvadsiatym dňom po jeho uverejnení v Úradnom vestníku Európskej únie.
   
      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 28. júla 2010
      
         
            Za Komisiu
         
         
            predseda
         
         José Manuel BARROSO
      
   
   
      (1)  Ú. v. EÚ L 93, 31.3.2006, s. 1.
   
      (2)  Ú. v. EÚ C 238, 3.10.2009, s. 8.
   
      PRÍLOHA
      Výrobky uvedené v prílohe I k zmluve, určené na ľudskú spotrebu:
      
         Trieda 1.1.   Čerstvé mäso (a droby)
      
      SPOJENÉ KRÁĽOVSTVO
      Traditionally Farmed Gloucestershire Old Spots Pork (ZTŠ)
      Používanie názvu je vyhradené.